Walter Wiborg

Walter Wiborg (* 22. August 1904 in Kronprinzenkoog, Dithmarschen; † 28. Januar 1969 in Rendsborg) weer en plattdüütschen Schriever un lang Tiet Schauspeler un Speelbaas bi de Nedderdüütsche Bühn Rendsborg. 

Wiborg weer de Söhn vun’n Buurn in Kronprinzenkoog un is mit Plattdüütsch as Mudderspraak opwussen. Na’t Abitur hett he an de technische Hoochschool in Hannober studeert. Na söss Semester hett he denn aver doch lever op Middelschoollehrer studeert. In’n Tweten Weltkrieg keem he as Suldat an de Front in’n Oosten un na Süüdeuropa. Na’n Krieg keem he in Kriegsgefangenschop. Nadem he wedder trüch weer, weer he toeerst Lehrer in Barlt in Dithmarschen. 1951 keem he an de Middelschool Rendsborg un is dor 1965 Konrektor worrn.

As plattdüütschen Schriever hett he fief Kummödien schreven un en Barg Vertellens, vun de veel in dat Blatt Moderspraak un in sien Book De letzte Karkgang rutkamen is. Bi de Nedderdüütsche Bühn in Rendsborg weer he Schauspeler un Speelbaas. Nahderhenn weer he ok 1953 bet 1960 Öllermann bi de Nedderdütsche Volksgill.

 Warken 

 Kuckucksroop. (toeerst opföhrt 1941 in’t Ohnsorg-Theater)
 De Nacht int Drievhus. (toeerst opföhrt 1942 in Kiel)
 Gode Geister. (1952)
 Prahlhans. (1958)
 Dat lütte Rathus. (1967, toeerst opföhrt in Rendsborg)

 Weblenken 

Wiborg, Walter
Wiborg, Walter
Wiborg, Walter
Kategorie:Boren 1904
Kategorie:Storven 1969
Kategorie:Börger von Düütschland